ખાનગી શાળા સંચાલક મંડળ, રાજકોટના પ્રમુખ જતીનભાઈ ભરાડ કહે છે. “પરીક્ષા સમયે વિદ્યાર્થીઓ નાનીનાની બાબતમાં થોડી ચોકસાઈ રાખે તો મોટો ફાયદો થાય છે. પરીક્ષા વખતે શારીરિક-માનસિક સ્વસ્થતા જળવાઈ રહે તે ખાસ જોવું જોઈએ. નકારાત્મક વિચારોને બદલે હકારાત્મક વિચારો જ રાખવા. પરીક્ષા અગાઉના દસ દિવસ ખૂબ જ મહત્ત્વના હોય છે. ઉજાગરા કરવાને બદલે સાતેક કલાકની પૂર્ણ ઊંઘ લેવી જોઈએ. પેપર કેવાં જશે તેની ચિંતા છોડી સંપૂર્ણપણે સ્વસ્થ રહેવું અને મન ડિસ્ટર્બ થાય તેવા કોઈ કામમાં પડવું નહીં. પરીક્ષાના બે દિવસ બાકી હોય ત્યારે કોઈ નવા કોર્સ કે સાહિત્ય વાંચવાં નહીં, માત્ર અગાઉ જે તૈયારી કરી હોય તેના પર જ નજર કરવી. વાંચવાના ટેબલ પરથી બિનજરૂરી સાહિત્ય કે સાધનો હટાવીને સ્વચ્છ રાખવું. પરીક્ષાકેન્દ્રમાં જવાનુ થાય ત્યારે હોલ ટિકિટ, પેન, ફૂટપટ્ટી, કંપાસ બોક્ષ તથા તમામ ચીજો ચકાસી લેવી અને શક્ય હોય તો દર્શન કરીને પરીક્ષા આપવા જવું જેથી એક હકારાત્મક ઊર્જા મળે છે.”